open-index/open-wikipedia-markdown huggingface dataset:
Francisco Castro Represas

**Francisco Castro Represas**, nado en Vigo o 11 de xuño de 1905 e finado ibídem o 23 de abril de 1997, foi un arquitecto galego.

## Traxectoria 
miniatura|Real Club Náutico de Vigo, 1944.
Licenciouse en Madrid en 1932. De volta en Vigo, asociouse con Pedro Alonso Pérez en 1940, con quen traballou ata 1988. Na súa obra, que evolucionou do eclecticismo ao racionalismo, destaca o emprego do granito, o uso de balconadas e de cornixas corridas.

Foi nomeado vigués distinguido en 1993.

## Obra 
miniatura|300px|Edificio Pernas (1941) dende a praza de América.
Son obras, entre outras, de Castro Represas:
* O Edificio Ribas, na rúa Marqués de Valladares 22, esquina coa rúa Colón.
* Os números 4 e 6 da praza de Compostela.
* O Edificio Sanchón ou de Natalio Sanchón (1935) na rúa Policarpo Sanz.
* A fábrica de conservas de Ribas (1935-38) na r/ Beiramar esquina r/ Ánimas.
* O Edificio Cesáreo González (1938) na praza de Portugal.
* O Edificio Jesús Crespo Filgueira (1938) na rúa Cuba esquina Urzáiz.
* O Edificio Curbera ou Edificio de José Curbera (1939), na rúa García Barbón.
* O Edificio Barreras (1940) na rúa Colón.
* O Edificio Pernas (1941) que ocupa todo o rueiro formado pola Gran Vía coas rúas López Mora e Ramón González Sierra.
* O Edificio Albo (1942) na Gran Vía esquina Urzáiz.
* O Real Club Náutico de Vigo (1944-45).
* O Edificio Miguel Seijo Serodio (1945).
* O Edificio comercial para José González (1949), na rúa Marqués de Valladares.
* O Colexio Maior Xelmírez (1961-62), en Santiago de Compostela.

Conta con obra conservada en Bouzas.

## Galería de imaxes 
## Notas 
## Véxase tamén 
### Bibliografía 
* "CASTRO REPRESAS, Francisco" en Gran Enciclopedia Galega Silverio Cañada.
* *Dicionario biográfico de Galicia*, t. 1, p.&nbsp;225-226, 2010-2011, Ir Indo, Vigo.
### Outros artigos 
* Racionalismo arquitectónico
### Ligazóns externas 
* Estudo de arquitectura Castro y Alonso ''(en castelán e inglés).
O Soutiño, Moreira, Ponteareas

**O Soutiño** é un lugar da parroquia de Moreira, do concello pontevedrés de Ponteareas, na comarca do Condado. Segundo o IGE, en 2022 tiña 39 habitantes (17 homes e 22 mulleres).

## Lugares e parroquias 
### Lugares de Moreira 
### Parroquias de Ponteareas 
## Notas 
## Véxase tamén 
### Outros artigos 
* Lugares de Ponteareas
Luciano Meleiro Tejada

**Luciano Meleiro Tejada**, nado en Celanova en 1871 e finado en Cabaleiros (San Martiño de Grou, Lobeira) o 30 de agosto de 1931, foi un xornalista, notario e político galego.

## Traxectoria 
Presidente da Unión Republicana de Celanova, dirixiu *El Correo de Celanova*. Estudou Dereito na Universidade de Santiago de Compostela, onde se licenciou en 1898. En Compostela dirixiu *La Asamblea Regional* e foi presidente do Centro Republicano en 1899. Foi notario de Entrimo (1900-1916) onde participou nas campañas agraristas, intenvindo no mitin de Lobios do 12 de outubro de 1913 con Basilio Álvarez, Andrés Nogueira Fos, Perfecto Estévez, Francisco A. Pena e Antonio R. Velero. Despois foi notario de Viveiro (1916-1924), A Fonsagrada (1924-1926), Berja (1926-1929) e Monforte de Lemos (1929-1931). En Monforte participou no grupo ao servizo da República. Finou na súa casa de Cabaleiros o 30 de agosto de 1931.
## Vida persoal 
Foi pai de Sara, Eva e María Meleiro.
## Notas
Jeux d'enfants

'''''Jeux d'enfants''''' é un filme francés dirixido por Yann Samuell que se estreou no 2003.

## Sinopse 
O que comezou coma un xogo de nenos entre Sophie e Julien, un xogo de atrevidos retos, co tempo converteuse nun xeito de vida para eles. Sophie e Julien levan ese xogo até o límite, facendo burla de todo e facéndose dano a eles mesmos nunha grotesca e fermosa relación de amor-odio.

## Personaxes 
* Guillaume Canet como Julien Janvier
* Marion Cotillard como Sophie Kowalsky
* Gérard Watkins como Pai de Julien
* Gilles Lellouche como Sergei Nimov Nimovitch
* Thibault Verhaeghe como Julien de 8 anos
* Joséphine Lebas-Joly como Sophie de 8 anos
* Emmanuelle Grönvold como Nai de Julien
* Julia Faure como Irmá de Sophie
* Laetizia Venezia como Christelle Louise Bouchard
* Élodie Navarre como Aurélie Miller
* Nathalie Nattier como Sophie de 80 anos
* Robert Willar como Julien de 80 anos
* Frédéric Geerts como Igor
* Manuela Sanchez como Mestra
* Philippe Drecq como Director do colexio

## Galardóns e nomeamentos 
* 2003: Festival de Xixón: Sección oficial. Premio Xurado xuvenil ó mellor filme.

## Notas 
## Véxase tamén 
### Ligazóns externas 
*
Lambda latino

dereita|frameless
O **lambda latino** ( **Ficheiro:Capital turned Y.svg**, **λ** ) é unha letra suplementaria do alfabeto latino. A minúscula é coma a letra grega λ, mentres que a maiúscula é semellante a un Y xirado 180º.

## Uso 
O λ é empregado en varias linguas de América do Norte, como as linguas wakash ou o nez perce. Emprégase nalgúns casos cun trazo ( ƛ ).

Foi empregado tamén na transcrición latina das linguas inuit.

## Notas 
## Véxase tamén 
### Outros artigos 
* Lambda
Cirrose

A **cirrose** (do grego: *kirr- κιρρóς*, amarelo laranxado, e *-ō-sis*, patoloxía) é unha histopatoloxía na que as células do parénquima dun órgano interno calquera son substituídas, ao morreren, por un tecido anormal de tipo cicatricial formado a partir do tecido estromal do propio órgano.

O termo 'cirrose' foi acuñado por René Laënnec en 1805 ao estudar a cirrose hepática e observar a presenza de gránulos amarelos no tecido hepático, por mor isto da presenza de pigmentos biliares. Polo xeral, o termo cirrose queda reservado para a doenza hepática, denominándose a doenza pancreática como pancreatite crónica, sen ningunha relación fisiopatoxénica coa hepática, agás a posíbel orixe etílica coincidente da primeira con algúns casos da última. Teñen distintos aspectos morfolóxicos e histopatolóxicos, con certas analoxías.

## Tipos de cirrose 
* Cirrose hepática, cuxa etioloxía pode ser alcohólica, vírica (hepatite B, hepatite C), algúns fármacos e a obesidade.
* Cirrose pancreática, que na práctica se coñece coma pancreatite crónica.
* Cirrose renal
* Cirrose biliar, que pode ser primaria (cirrose biliar primaria) ou secundaria a outras doenzas. Comeza afectando as vías biliares para rematar afectando tamén ao fígado.

## Notas 
## Véxase tamén 
### Outros artigos 
* Cirrose hepática
* Cirrose biliar primaria
* Pancreatite crónica
### Ligazóns externas 
* Información sobre a cirrose hepática
La Discusión (Celanova)

***La Discusión*** foi un semanario editado en Celanova en 1895.
## Historia e características 
Apareceu en setembro de 1895 para substituír a *El Correo de Celanova*. Semanario republicano. Publicábase os días 4, 12, 20 e 28. Cesou a súa publicación en novembro dese ano.

## Notas 
## Véxase tamén 
### Bibliografía 
*
La Discusión

***La Discusión*** é o nome de varias publicacións:

### En Galicia
****La Discusión***, semanario editado en Celanova entre 1895 e 1896.
****La Discusión***, semanario editado en Betanzos en 1909.

### En España
****La Discusión***, periódico editado en Madrid entre 1856 e 1887.

### En América
****La Discusión***, periódico editado en Chillán (Chile).
Fibrose

A **fibrose** é a formación ou desenvolvemento en exceso de tecido conectivo fibroso nun órgano ou tecido como consecuencia dun proceso reparador ou reactivo, en contraposición á formación de tecido fibroso como constituínte normal dun órgano ou tecido. A fibrose prodúcese por un proceso inflamatorio crónico, o que desencadea un aumento na produción e deposición de matriz extracelular.

A fibrose dáse con maior frecuencia no corazón, o pulmón, o peritoneo e o ril.

Algunhas doenzas son:
*Fibrose quística do páncreas e pulmóns.
*Fibrose endomiocárdica, miocardiopatía idiopática.
*Cirrose, unha fibrose de fígado.
*Fibrose pulmonar idiopática do pulmón.
*Fibrose mediastínica.
*Fibrose masiva progresiva, unha complicación da pneumoconiose en traballadores das minas de carbón.
*Fibrose proliferativa.
*Tuberculose (TB) pode causar fibrose do pulmón.
*Distrofia muscular de Duchenne.
*Periodontite crónica.

## Notas 
## Véxase tamén 
### Bibliografía 
**Diccionario Mosby de medicina y ciencias de la salud*, Mosby / Doyma Libros, 1995, ISBN 84-8086-140-1 .
Anguilla

* **Anguilla**, nome oficial inglés dunha dependencia do Reino Unido no Caribe, coñecido usualmente entre os países da Unión Europea como **Anguila**.
** **Anguilla**, nome oficial inglés da principal illa, única habitada do pequeno arquipélago que constitúe o devandito territorio, e que se coñece usualmente cono **illa de Anguila**.
* **Anguilla**, cidade localizada no estado norteamericano de Mississippi.
* ***Anguilla***, xénero tipo da orde dos angüiliformes e da familia dos anguílidos, da que é o seu único xénero.
Rexión de Granada

miniatura|Rexión de Granada en España.

A **Rexión de Granada**, tamén coñecida como **Andalucía Oriental** ou **Alta Andalucía**, é unha rexión xeográfica, histórica e cultural do leste de Andalucía, formada polos territorios históricos do Reino de Granada e o Reino de Xaén, pertencentes á Coroa de Castela.

Correspóndese coas actuais provincias de Almería, Granada, Málaga e Xaén. Algunhas asociacións profesionais e outros organismos de dereito público inclúen, para fins prácticos, a cidade independente de Melilla.

## Notas
## Véxase tamén
### Outros artigos
*Rexión de Murcia
*Rexión de León
All Lights Fucked on the Hairy Amp Drooling

***All Lights Fucked on the Hairy Amp Drooling*** é a primeira edición da banda canadense de post-rock Godspeed You! Black Emperor, autoeditado en casete en decembro de 1994 nunha edición limitada de só 33 copias. Nese momento o grupo estaba formado unicamente por Efrim Menuck, Mauro Pezzente e Mike Moya. O disco é un álbum de rock vocal que ten pouca relación cos traballos posteriores da banda, que non o reeditou porque pensa que non é o suficientemente interesante.

## Listaxe de cancións 
### Edición en casete
A edición orixinal de 1994 estaba formada por 27 temas divididos en dúas caras dun casete.

### Edición dixital
A edición dixital de 2022 a través de Bandcamp estaba formada por 4 temas, cada un deles formado pola metade dunha cara do casete orixinal.

## Notas
F♯ A♯ ∞

***F♯A♯∞*** (pronunciado "F-sharp, A-sharp, Infinity") é o álbum de estrea da banda canadense de post-rock Godspeed You! Black Emperor, publicado o 14 de agosto de 1997 a través do selo Constellation. Sería reeditado o 8 de xuño de 1998 por Kranky Records cunha edición expandida cunha duración de 63:27. O disco non ten letras tradicionais e é principalmente instrumental, contando con longas cancións segmentadas en movementos con amplas dinámicas.

O disco foi gravado no estudio Hotel2Tango de Montreal. Inicialmente lanzouse en cantidades moi limitadas e foi principalmente distribuído nos seus concertos e publicitado boca a boca.

## Listaxe de cancións 
### Edición en vinilo
### Edición en CD
Carlos O'Donnell y Álvarez de Abreu

'''Carlos Manuel O'Donnell Álvarez y Abreu''', nado en Valencia o 1 de xuño de 1834 e finado en Madrid o 9 de febreiro de 1903, foi un militar e político español, ministro de Estado durante o reinado de Afonso XII e durante a rexencia de María Cristina de Habsburgo-Lorena.
  
## Traxectoria 
Tras loitar en Filipinas en 1854, actuou como axudante de campo do seu tío, Leopoldo O'Donnell, na Guerra de África onde resultou ferido e obtivo a Cruz de San Fernando de primeira clase.

Foi membro da Unión Liberal coa que participou nas eleccións, 1863, 1864 e 1865 obtendo acta de deputado pola circunscrición de Valladolid.

En 1867, trala morte do seu tío, herdou os títulos de duque de Tetuán e conde de Lucena e apoiou activamente a Revolución de 1868 trala cal foi novamente elixido deputado nas eleccións xerais de 1869 e mais as eleccións xerais de 1872 de novo por Valladolid. O novo rei Amadeu I de Savoia nomeouno por poucos meses, pois renunciou a ambos postos de Mordomo e Cabaleiro maior.

En 1876, xa como militante do Partido Conservador, é elixido senador por Castelló de la Plana sendo nomeado senador vitalicio en 1881

Foi ministro de Estado ata en catro ocasións: Entre o 16 de maio e o 9 de decembro de 1879 ocuparía por primeira vez dita carteira ministerial nun goberno Martínez Campos. Posteriormente, entre o 5 de xullo de 1890 e o 11 de decembro de 1892 volverá desempeñar devandito ministerio en dous gabinetes presididos por Antonio Cánovas. Baixo a presidencia de Cánovas volverá ocupar a carteira de Estado entre o 23 de marzo de 1895 e o 19 de xaneiro de 1896 e finalmente, entre o 5 de marzo de 1896 e o 4 de outubro de 1897 volverá desempeñala nun primeiro momento baixo a presidencia de Cánovas, e tralo asasinato de leste, con Marcelo Azcárraga como presidente do goberno.

Ademais dos títulos nobiliarios herdados do seu tío, foi nomeado marqués de Altamira e desempeñou as funcións de embaixador en Bruxelas, Viena e Lisboa.
La Voz de Celanova

***La Voz de Celanova*** foi un semanario editado en Celanova entre 1909 e 1911.

## Historia e características 
Subtitulado *Semanario defensor de los intereses morales y materiales del distrito*, apareceu en decembro de 1909. De ideoloxía católica, foron os seus directores Emilio Míguez e Manuel Casais Estévez. O administrador era Luis Meleire. Entre os seus colaboradores figurou Eduardo Merino. Cesou a súa publicación en agosto de 1911.

## Véxase tamén 
### Bibliografía 
* 
* "Voz de Celanova, La" en *Gran Enciclopedia Galega Silverio Cañada*.
### Outros artigos 
* Lista de publicacións impresas da provincia de Ourense
Endonuclease AP

miniatura|Representación de fitas da APE1. 
.
A **endonuclease AP** ou **AP endonuclease** ou **endonuclease apurínica/apirimidínica** (BRENDA = 4.2.99.18) é un encima que está implicado na vía de reparación por escisión de bases do ADN. O seu principal papel na reparación de nucleótidos que sufriron danos ou están mal apareados no ADN é crear unha amosega ou corte nos enlaces fosfodiéster do ADN no chamado sitio AP, o cal se orixina cando unha ADN glicosilase retira unha base danada. O oco sen base é recoñecido pola endonuclease AP, que comeza a reparación.

Hai catro tipos de endonucleases AP que se clasifican segundo os seus sitios de incisión. As endonucleases AP das clases I e II fan a incisión do ADN nos grupos fosfato 3' e 5' do sitio no que falta a base, deixando uns extremos 3'-OH e 5'-fosfato terminais. As das clases III e IV tamén clivan (cortan) o ADN nos grupos fosfato 3' e 5' no sitio sen base, pero xeran uns extremos 3'-fosfato e 5'-OH.

A endonuclease AP humana (**APE1**), igual que a maioría das endonucleases AP, é de clase II e precisa ter un ión Mg2+ no seu sitio activo para poder realizar o seu papel na reparación de excisión de base. O homólogo deste encima nos lévedos é a APN1.

## Estrutura da APE1 
[miniatura|dereita|Residuos positivos na superficie da proteína APE1 (en azul) ancóranse ao ADN e dóbrano ao interaccionaren cos grupos fosfato cargados negativamente do ADN. . Estes dous compostos posúen aneis unidos a curtas cadeas, que se parecen aos aneis do azucre [desoxirribosa sen unha base unida e enlazada por enlace fosfodiéster ao ADN. Os dous inhibidores conteñen moitos aceptores de enlaces de hidróxeno, os cales poden interaccionar con doantes de enlaces de hidróxeno no sitio activo da APE1, o que causa que estes inhibidores se adhiran ao sitio activo e impidan que o encima catalice outras reaccións.

## A APE1 como diana quimiopreventiva 
Como a APE1 realiza unha función esencial na vía de reparación de excisión de base do ADN, converteuse nunha diana nas investigacións que procuran medios para impedir que as células cancerosas sobrevivan á quimioterapia. A APE1 non só é necesaria para causar unha amosega no eixe de enlaces fosfodiéster do ADN para que os encimas implicados despois na vía de reparación de excisión de base poidan recoñecer o sitio AP, senón que tamén a APE1 ten unha función redox que axuda a activar outros encimas implicados na reparación do ADN. Se realizamos un *knocking down* da APE1 isto pode causar unha maior sensibilidade da célula tumoral aos tratamentos, o que impide que estas células sobrevivan á quimioterapia.

## Notas 
As imaxes gráficas moleculares producíronse utilizando o empaquetamento UCSF Chimera do *Resource for Biocomputing, Visualization, and Informatics* da Universidade de California en San Francisco (financiada polo NIH P41 RR-01081).

## Véxase tamén 
### Ligazóns externas 
* Definición básica de endonuclease AP
* Familia 1 de endonucleases AP en PROSITE
* Familia 2 de endonucleases AP en PROSITE
* Application in Long Patch Base Excision Repair
* [Purificación e caracterización dunha endonuclease AP de células HeLa(https://gl.wikipedia.org/wiki/HeLa).]
El Eco de Celanova

***El Eco de Celanova*** foi un periódico editado en Celanova entre 1917 e 1919.
## Historia e características 
Apareceu en 1917. Bisemanario dirixido por Cástor Méndez Brandón. Cesou a súa publicación en 1919.

## Véxase tamén 
### Bibliografía 
*
Cástor Méndez Brandón

**Cástor Méndez Brandón**, nado en Xinzo de Limia en 1864 e finado en Celanova o 29 de xaneiro de 1920, foi un avogado, poeta, barítono e político galego.

## Traxectoria 
Estudou a carreira de Dereito en Madrid. Iniciouse como cantante lírico en 1892 e debutou como barítono no Teatro Real de Madrid en 1895. Publicou algúns poemas en *La Voz de Celanova*. Foi Xuíz suplente de Celanova (1914), director de *El Eco de Celanova* e alcalde de Celanova (1919). Finou en Celanova o 29 de xaneiro de 1920.

## Obras 
* *Canciones y poesías gallegas* (1908)
* *Conferencia dada en el Ateneo de Madrid sobre Canciones gallegas* (1908)

* *Os meus lurciños* (1908)

* *Frangullas* (1910)

* *Celanoverías* (1913)

## Notas 
## Véxase tamén 
### Bbibliografía 
*
Ɩ

dereita|180px
O **iota latino** ( ,  ) é unha letra suplementaria do alfabeto latino. Está baseada na letra grega iota.

## Uso 
* O iota latino foi empregado polo Alfabeto Fonético Internacional para representar a vogal case pechada semifrontal non arredondada.  Desde 1989 o símbolo é [].
* Forma parte do alfabeto africano de referencia. Por isto, foi adoptado por alfabetos de varias linguas africanas, coma o kabiyé, o bisa ou o sissala.

## Notas 
## Véxase tamén 
### Outros artigos 
* I
* Iota
Come On Die Young

***Come On Die Young*** (tamén coñecido como ***CODY***) é o segundo álbum da banda escocesa de post-rock Mogwai, publicado o 29 de marzo de 1999 a través do selo Chemikal Underground.

## Listaxe de cancións 
## Información
*Na portada do disco aparece o rostro do baixista Dominic Aitchison, nunha imaxe inspirada no personaxe de Pazuzu do filme *O exorcista*.
*O tema "Punk Rock" inclúe a voz de Iggy Pop nunha entrevista de Peter Gzowski emitida pola CBC o 11 de marzo de 1977.
*A primeira versión da canción "Helps Both Ways" incluía a voz do comentarista John Earl Madden no primeiro cuarto do encontro de fútbol americano entre San Francisco 49ers e Green Bay Packers, da Conferencia Nacional da NFL, xogado o 11 de xaneiro de 1998 no Candlestick Park de San Francisco. Porén, xa que non tiñan licenza para utilizar o corte de son, este anaco foi substituído por outro comentarista de fútbol americano dun partido afeccionado.
*A canción "Waltz for Aidan" seguramente estea adicada a Aidan Moffat, da banda escocesa Arab Strap, quen canta nas cancións "R U Still in 2 It" e "Now You're Taken" nos discos de Mogwai *Mogwai Young Team* e *4 Satin* respectivamente.
*A banda de post-black metal Deafheaven fixo unha versión de "Punk Rock" e "Cody" no seu EP *Deafheaven / Bosse-de-Nage*, publicado en 2012.

## Notas
First and Last and Always

***First and Last and Always*** é o álbum de estrea da banda inglesa de post-punk The Sisters of Mercy, publicado o 11 de marzo de 1985 a través dos selos Merciful Release e WEA. O álbum acabou dando forma ao xénero do rock gótico.

## Listaxe de cancións 
### Reedición de 2006 
Xunto cos outros dous álbums do grupo, *First and Last and Always* foi reeditado en novembro de 2006 coas seguintes cancións extra:
Everybody Loves Sausages

***Everybody Loves Sausages*** é un álbum de versións da banda estadounidense de sludge metal Melvins, publicado o 30 de abril de 2013 a través do selo Ipecac Recordings. De xeito semellante a *The Crybaby*, ten convidados na meirande parte das cancións e incluso aparece os Melvins Lite en tres temas. Aínda que é un álbum de versións, "Heathen Earth" non o é realmente, é unha interpretación ao estilo de Throbbing Gristle xa que on existe ningunha canción do grupo con ese nome, aínda que *Heathen Earth* é o título dun dos seus álbums.

Tres das cancións foron editadas anteriormente en discos compartidos. "Black Betty" apareceu nun 7" compartido con Jon Spencer Blues Explosion, versionando o mesmo tema. "Female Trouble" e "Carpe Diem" están un 12" compartido con Redd Kross.

## Listaxe de cancións
Radiografía

[200px|miniatura|[Manequín sendo sometido a unha raiografía.]]
A **radiografía** ou **raiografía** é unha técnica de exame de imaxe que utiliza raios X para ver un material cuxa composición non é uniforme, como acontece co corpo humano.  Un feixe heteroxéneo de raios X é producido por un xerador e proxectado sobre unha superficie. A densidade e a composición de cada área determina a cantidade de raios X absorbida. Os raios X que o atravesan son capturados detrás do obxecto por un detector (sexa un filme fotográfico ou detector dixital). Prodúcese pois unha representación en dúas dimensións de todas as estruturas superpostas.

A raiografía permite observar diferentes órganos e sistemas do corpo humano dun xeito non destrutivo.

## Tipos de radiografías 
### Sen contraste radiolóxico
*Dental. Pantomografía dental 
*Cranio, sinus paranasais
*Columna: cervical, dorsal, dorsolumbar, lumbar, lumbosacra
*Parrilla costal
*Tórax: principalmente para a valoración dos pulmóns e o corazón
*Mamografía: valoración de masas nas mamas.
*Abdome (simple)
*Extremidades superiores
*Extremidades inferiores
*Telemetría: para a valoración da escoliose 
*Tomografías: non empregadas dende a introdución da tomografía computadorizada (TC)

### Con contraste radiolóxico
Raramente utilitzadas dende a introdución da ecografía:
*Mielografía: da medula espiñal
*Urografía: do tracto urinario
*Vesícula biliar

Pouco empregadas:
*Sialografía: das glándulas salivais
*Esofagograma: para a valoración da deglutición
*Colangiografía: das vías biliares
*Flebografía: das veas, habitualmente das extremidades inferiores
*Histerografía: da cavidade uterina
*Fistulografía: para valorar un traxecto fistuloso.

## Galería de imaxes 

Ficheiro:Thoraxfoto.jpg|Radiografía posteroanterior de tórax
Ficheiro:Barium swallow.png|Radiografía con contraste: esofagograma.
Ficheiro:Cholelithiasis.jpg|Radiografía con contraste: colecistoprancreatografía, amosando unha colelitiase.

## Notas 
## Véxase tamén 
### Outros artigos 
* Raios X
### Ligazóns externas 
* Radiografía.
Alfoz (homónimos)

O topónimo **Alfoz** pode referirse a:

;En Galiza
***Alfoz**, concello da comarca da Mariña Central;
***Santalla de Alfoz**, parroquia do concello de Triacastela.

;Fóra de Galiza

;En Cantabria
***Alfoz de Lloredo**, concello da costa occidental cantabra.

;En Castela e León
***Alfoz de Bricia**, concello da provincia de Burgos;
***Alfoz de Quintanadueñas**, concello da provincia de Burgos;
***Alfoz de Santa Gadea**, concello da provincia de Burgos.

## Véxase tamén
### Outros artigos
***A Afoz**, lugar da parroquia de Bretoña, no concello da Pastoriza.
Loures

**Loures** é unha cidade portuguesa no Distrito de Lisboa, na rexión de Lisboa e subrexión da Grande Lisboa. A súa área municipal ten 205.054 habitantes, segundo o censo de 2011.

## Xeografía 
Está subdividida en 18 freguesías e limita ao norte co municipio de Arruda dos Vinhos, ao leste con Vila Franca de Xira e co esteiro do Texo, a través do cal limita con Alcochete, fracción occidental de Montijo e Benavente, ao sueste con Lisboa, ao suroeste con Odivelas, ao oeste con Sintra e ao noroeste con Mafra.

## Historia 
O concello foi creado por Decreto Real en 1886, Foi o primeiro concello en proclamar a Primeira República Portuguesa, un día antes co resto do país, o 4 de outubro de 1910. Na actualidade, está en discusión unha alteración das fronteiras do municipio, ademais de existir movementos que defenden a segregación de Sacavém e a súa constitución en concello de seu.

## Notas 
## Véxase tamén 
### Ligazóns externas 
* Câmara Municipal de Loures.
Anorgasmia

A **anorgasmia** é a inhibición recorrente e persistente do orgasmo, manifestada pola súa ausencia tras unha fase de excitación normal, e producida a través dunha estimulación que poida considerarse adecuada en intensidade, duración e tipo. É, xunto coa falta de desexo, unha das disfuncións sexuais máis comúns da muller. Pode haber anorgasmia no home, pero é menos frecuente e dificilmente diagnosticada, xa que se oculta tras o prexuízo erróneo de que a exaculación é un orgasmo.

## Tipos de anorgasmia 
* **Anorgasmia primaria**: sófrea quen nunca obtivo o orgasmo, nin a través do coito nin por masturbación, a pesar de poder -ou non- exacular normalmente.
* **Anorgasmia secundaria**: sófrea quen, tras unha época de ter orgasmos con normalidade, deixa de experimentalos de forma sistemática.
* **Anorgasmia absoluta**: cando non é capaz de alcanzar o orgasmo mediante ningún procedemento (autoestimulación, heteromasturbación etc.).
* **Anorgasmia relativa**: cando se é incapaz de chegar ao clímax dunha forma determinada; por exemplo, anorgasmia coital.
* **Anorgasmia situacional**: cando pode alcanzar o orgasmo só en determinadas circunstancias específicas.

## Causas 
Na fisioloxía do orgasmo feminino interveñen máis factores que no masculino, e é, polo tanto, máis complexa. Por iso, os trastornos do orgasmo son moito máis frecuentes nelas. Nelas, o orgasmo vai acompañado dunha serie de contraccións reflexas de certos músculos xenitais localizados na vaxina. Calquera enfermidade ou traumatismo en dita zona, ao igual que a inxesta de calquera droga, e incluso algún fármaco concreto, poden ser causas orgánicas que inhiban o orgasmo.

**Orgánicas**. Só representan un 5 por cento das causas. Enfermidades endocrinolóxicas (diabetes etc.), neurolóxicas, xinecolóxicas etc.

**Psicolóxicas**. Son as máis frecuentes. Entre as principais:
# *condicións culturais negativas*
# *experiencias sexuais traumáticas*
# *factores interpersonais*
# *falta de información sexual*
# *monotonía na *falta de concentración, angustia etc.*
# *ambivalencia'' respecto ao seu compromiso de cara á relación de parella, o temor ao abandono, temor a afirmar a propia independencia, sentimentos de culpa relacionados sobre todo coas relacións sexuais.

## Tratamento 
A anorgasmia é tratable e ten bo prognóstico, sempre e cando o paciente coopere co terapeuta. O tratamento é efectivo en arredor do 95% dos casos, cifra bastante elevada se temos en conta a magnitude do problema. O tratamento da anorgasmia vai encamiñado, principalmente, a:

* Eliminar as actitudes negativas e prexuízos arredor da sexualidade en xeral, e do orgasmo en particular.
* Mellora da relación, a través da comunicación entre a parella.
* Programa de habilidades sexuais, que consiste nunha serie de exercicios específicos para esta disfunción.

## Notas
Ɣ

O **gamma latino** ( '***, ***' ) é unha letra suplementaria do alfabeto latino. Está baseada na letra grega gamma.

## Uso 
* No Alfabeto Fonético Internacional representa a consoante velar fricativa sonora.
* Forma parte do alfabeto africano de referencia representando o mesmo fonema, polo que aparece como letra en alfabetos de linguas africanas coma o aja, o dagbani o dinka, o ewe, o bandi, o kpelle, ou o gɛn-mina.
* No kabiyé é unha vogal que pode ser muda ou soar como “[w]+vogal” cando é marca de infinitivo.
* Emprégase tamén no cabilo cando se escribe no alfabeto latino.
* Forma parte do alfabeto da lingua colville-okanagan.
* Emprégase en vakhí.

## Notas 
## Véxase tamén 
### Outros artigos 
* G
* Gamma
Ángel Martínez-Puga

**Ángel Enrique Martínez-Puga López** é un médico e político galego do Partido Popular, que dende o 2013 é alcalde de Baleira.

## Traxectoria 
Fillo do médico Ángel Martínez Puga. Médico de profesión. Concorreu como número dous da candidatura do PPdeG á alcaldía de Baleira nas eleccións municipais de 2011, foi elixido concelleiro e nomeado primeiro tenente de Alcalde.  O 6 de xuño de 2013 accedeu á alcaldía logo do falecemento do seu antecesor, Francisco Acal Eiros. Nas posteriores eleccións de 2015, 2019 e 2023, conseguiu mante-la alcaldía con maiorías absolutas.

### Crítica 
Nos anos na alcaldía, foi criticado pola escasa atención ao concello, que el achacaba aos escasos recursos dispoñibles, e a falta  de investimentos económicos acadados. Malia traballar uns anos en Baralla, posteriormente, marchou a Lugo polo cal foi criticado co que se agudizou a situación. Está xestión é moitas veces representada pola inacción na retirada dunha escavadora atopada as portas da casa do concello durante máis de dez anos.
## Vida persoal 
Casou con Mercedes Quiroga Rúa.
## Notas 
## Véxase tamén 
### Outros artigos 
*Eleccións municipais en Baleira
EcoRI

**EcoRI** (lido "eco erre un") é un encima endonuclease illado de certas cepas da bacteria *Escherichia coli*, que forma parte do sistema de restrición-modificación bacteriano, que defende ás bacterias contra a presenza de ADN alleo vírico.

O seu nome consta de **Eco**, que fai referencia á bacteria *E. coli* de onde procede, **R**, que fai referencia á cepa RY13 de onde se obtivo, e **I**, o número romano 1, xa que foi o primeiro encima de restrición obtido nesa cepa.

En bioloxía molecular o EcoRI utilízase como un encima de restrición moi útil en experimentación e biotecnoloxía. O encima crea extremos no ADN en que unha das cadeas en cada lado, no extremo 5', é algo máis longa e sobresae ou colga, que se denominan extremos pegañentos, cohesivos ou adherentes, xa que as partes que sobreaen son complementarias en bases. O encima sempre recoñece e corta na mesma secuencia de nucleótidos do ADN, que é GAATTC, a cal ten unha simetría rotacional, xa que a súa secuencia complementaria é CTTAAG.
__TOC__

## Estrutura 
EcoRI contén o motivo PD..D/EXK no seu centro activo igual que moitos outros encimas de restrición.
miniatura|Estrutura cristalina de EcoRI. Dímero unido ao ADN ().

O encima é un homodímero dunha subunidade de 31 kilodaltons que consta dun dominio globular de arquitectura α/β. Cada subunidade contén un bucle que sobresae do dominio globular e rodea o ADN cando se une a el.
miniatura|175px|Sitio de recoñecemento de EcoRI co patrón de corte indicado pola liña verde.

EcoRI foi cocristalizado coa secuencia que normalmente corta. Estes cristais foron utilizados para resolver a estrutura do complexo . A estrutura cristalina resolta mostrou que as subunidades do homodímero interaccionan co ADN simetricamente. Nas hélices que interaccionan están os residuos Glu144 e Arg145, os cales interaccionan formando un anel que se cre que permite a comunicación entre os dous centros activos do encima.

## Usos 
Os encimas de restrición como EcoRI utilízanse nunha ampla variedade de técnicas de xenética molecular como a clonación de xenes, exame do ADN e deleción de seccións do ADN *in vitro*. Os encimas de restrición como EcoRI que xeran extremos cohesivos no ADN utilízanse a miúdo para cortar o ADN e despois volvelo a ligar cunha ADN ligase, xa que a complementariedade dos extremos cohesivos fan que a ligazón sexa máis eficiente. EcoRI pode mostrar tamén unha actividade de corte non específica de sitio, chamada actividade estrela (*star activity*), o cal depende das condicións nas que se realice a reacción. As condicións nas que se pode inducir a actividade estrela ao utilizar EcoRI son as baixas concentracións de sales, alta concentración de glicerol, cantidades excesivas de encima, alto pH (basicidade) e contaminación con certos solventes orgánicos. Noutras condicións corta no seu sitio de recoñecemento normal GAATTC, orixinando os produtos da táboa.

## Notas 
## Véxase tamén 
### Outros artigos 
* EcoRII
* EcoRV

### Ligazóns externas 
*
Mondoñedo (homónimos)

Como topónimo **Mondoñedo** (do latín *mindunietum*, medieval) pode referirse a:

;En Galiza
***Provincia de Mondoñedo**, antiga provincia do Reino de Galicia;
***Mondoñedo**, concello da comarca da Mariña Central;
****Mondoñedo**, parroquia do concello;
*****Mondoñedo**, lugar de dita parroquia;
****Santiago de Mondoñedo**, parroquia de dito concello;
***San Martiño de Mondoñedo**, parroquia do concello de Foz.

## Véxase tamén
### Outros artigos
****Mondoñedo***, periódico editado na vila homónima entre 1904 e 1918;https://egu.xunta.gal/gl/termo/203928/mondonedo
****Mondoñedo***, publicación de 1926, de Buenos Aires;https://egu.xunta.gal/gl/termo/203929/mondonedo
****Mondoñedo***, periódico de 1942;http://biblioteca.galiciana.gal/gl/consulta/registro.do?id=584326
****Mondoñedo***, publicación de 1954;https://egu.xunta.gal/gl/termo/203930/mondonedo
****Mondoñedo***, revista de 1987.https://egu.xunta.gal/gl/busca?palabra=Mondo%C3%B1edo&busca_opcions=conten&idiomas=none&temas=none&op=Buscar
Redondela, Redondela, Redondela

**Redondela** é un lugar da parroquia de Santiago de Redondela, no concello pontevedrés de Redondela, na comarca de Vigo. Segundo o IGE, en 2012 tiña 7.070 habitantes (3.436 homes e 3.634 mulleres).

## Lugares e parroquias 
### Lugares de Redondela 
### Parroquias de Redondela 
## Notas 
## Véxase tamén 
### Outros artigos 
* Lugares de Redondela
Fortóns, Cedeira, Redondela

**Fortóns** é un lugar da parroquia de Cedeira, no concello pontevedrés de Redondela, na comarca de Vigo. Segundo o IGE, en 2012 tiña 218 habitantes (105 homes e 113 mulleres).

## Lugares e parroquias 
### Lugares de Cedeira 
### Parroquias de Redondela 
## Notas
Muras (homónimos)

O topónimo **Muras** pode referirse a:

;En Galiza
***Muras**, concello da comarca da Terra Chá;
****Muras**, parroquia de dito concello;
*****Muras**, lugar de dita parroquia;
***Muras**, lugar da parroquia de Pereira, no concello de Forcarei;
***As Muras**, lugar da parroquia de Carballido, no concello de Vilalba;
***As Muras**, lugar da parroquia de Pazos, no concello de Pazos de Borbén;
***Castro de Muras**, lugar da parroquia de Pereira, no concello de Forcarei.

## Véxase tamén
### Outros artigos
HindIII

**HindIII** ("Hin de tres") é un encima de restrición de tipo II específico de sitio que foi illado da bacteria *Haemophilus influenzae*, que corta a secuencia de ADN palindrómica AAGCTT en presenza do cofactor Mg2+ por hidrólise.

A clivaxe (corte) desta secuencia entre as AA orixina extremos 5' monocatenarios que sobresaen ou colgan a cada lado no ADN bicatenario chamados extremos cohesivos, pegañentos ou adherentes, que teñen secuencias complementarias:

5'-A |A G C T T-3'

3'-T T C G A| A-5'

As endonucleases de restrición utilízanse como mecanismos de defensa dos organismos procarióticos no seu sistema de restrición-modificación. A súa función principal é protexer o hóspede contra a invasión do ADN alleo, fundamentalmente o ADN dos bacteriófagos.

## Estrutura do encima 
A estrutura de HindIII é a dun homodímero bastante complexo. Igual que outras endonucleases de restrición de tipo II, crese que contén un núcleo estrutural común que consta de catro follas β e unha soa hélice α. Cada subunidade contén 300 aminoácidos e a masa molecular predita é de 34.950 Da. Malia a importancia deste encima en bioloxía molecular e na tecnoloxía do ADN, disponse de pouca información sobre o mecanismo de recoñecemento do ADN e clivaxe dos enlaces fosfodiéster do ADN. O cofactor Mg2+ crese que se une a moléculas de auga e lévaas aos centros catalíticos do encima. A diferenza das endonucleases de restrición de tipo II máis documentadas, a HindIII é peculiar en que ten pouca ou ningunha actividade catalítica cando o Mg2+ se substitúe por outros factores, como Mn2+.

Como resultado dos experimentos de mutaxénese de sitio xa mencionados, propúxose que a Lys-125, Asp-123, e Asp-108 de HindIII funcionan de xeito similar á Lys-92, Asp-90, e Asp-74 de EcoRV, respectivamente. A Lys-125 sitúa a molécula de auga atacante, mentres que o Asp-108 aumenta a súa nucleofilidade. O Asp-123 coordina o Mg2+, o cal á súa vez estabiliza o ión hidróxido saínte.
a
## Usos en investigación 
A HindIII e outros tipos de endonucleases de restrición de tipo II son moi útiles na investigación moderna, especialmente no mapado e secuenciación do ADN. A diferenza dos encimas de restrición de tipo I, os de tipo II realizan clivaxes do ADN moi específicas. As de tipo I recoñecen secuencias específicas pero clivan ao ADN en puntos aleatorios distintos do seu sitio de recoñecemento, mentres que os de tipo II clivan só en puntos determinados no seu sitio específico de recoñecemento ou preto. Desde o seu descubrimento a inicios da década de 1970, os encimas de restrición de tipo II revolucionaron a maneira en que os científicos traballan co ADN, principalmente en enxeñaría xenética e bioloxía molecular.

Os principais usos dos encimas de restrición de tipo II como HindIII son a análise e clonación de xenes. Demostraron ser sistemas ideais para o estudo das interaccións proteínas-ácidos nucleicos, relacións estrutura-función, e o mecanismo de evolución. Serven para facer bos ensaios para o estudo de mutacións xenéticas pola súa capacidade de clivar especificamente o ADN, o cal permite eliminar ou inserir ADN. Con eles pode modificarse, inserir ou quitar xenes específicos.

## Notas
Ɛ

O **épsilon latino** ou **e aberto** ( '***, ***' ) é unha letra suplementaria do alfabeto latino. Está baseada na letra grega épsilon.

## Uso 
* No Alfabeto Fonético Internacional o símbolo [] representa a vogal semiaberta anterior, como en galego “terra” ([ˈtɛra̝]). 
* Forma parte do alfabeto africano de referencia representando o mesmo fonema, polo que aparece como letra en máis dun cento de linguas africanas coma o aja, o ewe, o kpelle ou o kabiyé.
* Emprégase no chipewyan cando se escribe co alfabeto latino.
* No bérber escrito en alfabeto latino emprégase para representar a consoante aproximante farínxea sonora antigamente representada cun acento circunflexo. Escolleuse esta letra pola súa semellanza coa letra árabe *‘ayn* ( ع ).

## Notas 
## Véxase tamén 
### Outros artigos 
* E
* Épsilon
* Ɔ, o aberto
Manuel Casais Estévez

**Manuel Casais Estévez**, nado en Celanova e finado en Bande a principios de agosto de 1926, foi un xornalista galego.

## Traxectoria 
Emigrou a Lisboa onde rexentou dous restaurantes e foi correspondente de *La Voz de Celanova*. Despois dirixiu *La Voz de Celanova*.

## Notas 
## Véxase tamén
### Bibliografía
*"Voz de Celanova, La" en *Gran Enciclopedia Galega Silverio Cañada*.
Benito Cancela Rodríguez

**Benito Cancela Rodríguez**, nado en Padroso (Lampaza, Rairiz de Veiga) o 22 de agosto de 1892 e finado en Ourense a finais de maio de 1973, foi un político galego.

## Traxectoria 
Emigrou a Cuba e instalouse en Santa Cruz del Sur (Camaguey) onde amansou unha pequena fortuna con negocios de hostalaría. En Cuba entrou en contacto coa masonería, alcanzando o grao de mestre. Regresou a Celanova en 1932 e instalou o Hotel Cuba na vila. Afíliouse a Izquierda Republicana e logo do triunfo da Fronte Popular nas eleccións de febreiro foi nomeado concelleiro e elixido alcalde de Celanova o 15 de marzo de 1936.

Ao producirse o golpe de Estado do 18 de xullo de 1936 a Garda Civil foi detelo, pero fuxiu. Agochouse primeiro en Leborín e despois nun zulo na súa propia casa de Celanova. Abríronlle expediente de responsabilidades políticas. Ao rematar a guerra civil acolleuse a un indulto. Pero foi novamente denunciado en 1939 polo cura de Bobadela. Detido, foi encarcerado na Prisión de Celanova. Pasou despois á Prisión Provincial de Ourense, á de Porlier en Madrid e ao Penal do Puerto de Santa María.

Saíu en liberdade condicional en 1943, pero condenado ao pago de multas, incautación dos seus bens e desterro. Tivo que instalarse en Oviedo onde montou unha sidraría, que pechou aos seis meses. Regresou a Celanova na década dos cincuenta. Finou en Ourense a finais de maio de 1973.
## Vida persoal 
Casou con Estrella Rúa Álvarez, que finou en 1966, e foi pai de Fita e Ángel Cancela Rúa.
## Notas 
## Véxase tamén 
### Bibliografía 
* Valín Fernández, Alberto. *Laicismo, represión y educación en la España del siglo XX*. Sada (A Coruña), Ediciós do Castro, 1993.
* 
* Sánchez Martínez, Pablo. *Masonería e república en Celanova. Benito Cancela Rodríguez(1892-1973)*. Gijón, Masónica.es, 2017.

### Ligazóns externas 
* Las elecciones del Frente Popular y la política municipal en Celanova (febreiro-xullo de 1936) de Domingo Rodríguez Teijeiro
* .
* Expediente de responsabilidades políticas de Benito Cancela Rodríguez.
Otros días vendrán

***Otros días vendrán*** é unha película española dirixida por Eduard Cortés en 2005 e protagonizada por Fernando Guillén, Álex Angulo, Cecilia Roth, Antonio Resines, Nadia de Santiago, Nacho Aldeguer e Reyes Calzado.

A súa trama xira arredor dunha historia de amor e as perversidades, onde Cecilia Roth e Antonio Resines dan vida a unha parella que ten que superar múltiples obstáculos para poder empezar e consolidar a súa relación. A loita pola vida, polo amor e por encontrar unha existencia mellor son os temas nos que se centra *Otros días vendrán*.

## Sinopse 
Alicia (Cecilia Roth) é unha profesora de instituto que vive coa súa filla e coa frustración dun doloroso erro sentimental que aínda lle doe. A súa vida é un desastre no plano amoroso e sexual e a súa existencia é completamente anódina. Para pór remedio acostuma establecer relacións a través dun chat en Internet, mais a maioría das veces é insatisfactorio cando non desagradable. Con todo, cando Alicia ten a posibilidade de coñecer alguén especial, pois quizais ela non vai querer coñecer máis.

## Elenco 
* Cecilia Roth, como Alicia.
* Antonio Resines, como Luis.
* Fernando Guillén, como Lucas.
* Nacho Aldeguer, como Javi/Zak.
* Nadia de Santiago, como Vega.
* Georgina Latre, como Susi.
* Reyes Calzado, como Ana.
* Álex Angulo, como Miguel.
John Kuester

**John Dewitt Kuester, Jr.**, nado o 6 de febreiro de 1955 en Richmond, Virxinia, é un ex xogador americano de baloncesto profesional. Xogou na National Basketball Association (NBA) dende 1977 ata 1980, e logo comezou a súa etapa coma adestrador na NCAA, antes de ser adestrador asistente de varios equipos da NBA. O 9 de xullo de 2009 foi contratado coma adestrador principal dos Detroit Pistons, equipo ó que adestrou dúas tempadas.

Xogaba na posición de base e na universidade xogou para os North Carolina Tar Heels, dende 1973 ata 1977.

## Traxectoria profesional 
### Xogador 
Kuester foi seleccionado na 53ª posición do Draft da NBA de 1977 polos Kansas City Kings. Alí xogou 78 partidos na tempada 1977-78, onde conseguiu 4.8 puntos, 3.2 asistencias e 1.5 rebotes por partido. Nas outras dúas tempadas coma xogar, estivo unha tempada nos Denver Nuggets e outra nos Indiana Pacers.

### Adestrador 
Kuester comezou a súa carreira coma adestrador na Universidade de Richmond, onde foi asistente de 1980 a 1981. De 1981 a 1983, foi asistente de Rick Pitino na Boston University, antes de ser o seu substituto en 1983. De 1985 a 1990, foi o adestrador principal da Universidade George Washington.

Despois da NCAA, deu o salto á NBA, onde estivo de adestrador asistente nos Boston Celtics, Philadelphia 76ers en dúas etapas diferentes, Detroit Pistons, New Jersey Nets, Orlando Magic e Cleveland Cavaliers, antes de conseguir o seu primeiro posto coma adestrador principal nos Detroit Pistons, na tempada 2009-10. O 5 de xuño de 2011, foi despedido do seu posto.

O 29 de xuño de 2011, foi contratado coma adestrador asistente dos Los Angeles Lakers.

## Notas 
## Véxase tamén 
### Ligazóns externas 
* Estatísticas de John Kuester na NBA  
* Perfil de John Kuester coma adestrador
La Tribuna. Cadernos de estudios da Casa Museo Emilia Pardo Bazán

***La Tribuna. Cadernos de estudios da Casa Museo Emilia Pardo Bazán*** é un anuario editado pola Casa Museo Emilia Pardo Bazán, dependente da Real Academia Galega. Publicado na Coruña desde 2003.

## Descrición 
A publicación adícase á figura da escritora Emilia Pardo Bazán e toma o nome da súa novela *A Tribuna* (1883). Dirixida primeiramente por José María Paz Gago, despois por Xosé Ramón Barreiro e tralo seu pasamento por Marilar Aleixandre, está escrita en castelán e galego e, amais dos artigos, contén numerosas ilustracións.

## Números 

Núm. 1. Ano 2003, dirixido por J. M. Paz Gago (299 páxinas)
Núm. 2. 2004 (474 pp.)
Núm. 3. 2005 (352 pp.)
Núm. 4. 2006 (518 pp.)
Núm. 5. 2007 (584 pp.)
Núm. 6. 2008 (534 pp.)
Núm. 7. 2009, dirixido por X. R. Barreiro (564 pp.)
Núm. 8. 2010 / 2011 (330 pp.)
Núm. 9. 2013 (432 p.p)
Núm. 10. 2015 (194 pp.)
Núm. 11. 2016 (170 pp.)
Núm. 12. 2017 (344 pp.)
Núm. 13. 2018 (254 pp.)
Núm. 14. 2019 (135 pp.)
Núm. 15. 2020 (178 pp.)
Núm. 16. 2021 (320 pp.)
Núm. 17. 2022 (210 pp.)

## Notas 
## Véxase tamén 
### Bibliografía 
* *La Tribuna*  (en PDF) na páxina de publicacións da RAG.
### Outros artigos 
* Casa-Museo Emilia Pardo Bazán
### Ligazóns externas 
* *La Tribuna* páxina web.
* *La Tribuna*  na Biblioteca Virtual Miguel de Cervantes.
Ramiro Fernández Valle

**Ramiro Fernández Valle**, nado en Pontevedra en 1896 e finado na mesma cidade en 1938, foi un xornalista e escritor galego.

## Traxectoria 
Foi redactor de *El Pueblo Gallego* e durante a República foi redactor-xefe do mesmo xornal. Foi denunciado por José Calvo Sotelo por inxurias en 1932. Foi secretario da Asociación da Prensa de Galicia en 1934.

## Obras 
* *¡Sangra, corazón!*, 1917.

## Notas
Feleteo

**Feleteo** (coñecido tamén como **Feletheus**, **Feva**, **Feba**, **Foeba**, **Fevva**, **Fevvanus**, **Theuvanus**), finado en 487, foi os rei dos ruxios do 475 ao 487.

## Traxectoria 
Feleteo era fillo de Flaciteo, rei dos ruxios e fundador do reino dos ruxios. O seu irmán chamábase Ferderuchus. Feleteo estaba casado coa goda Gisa, que era probabelmente a curmá do rei ostrogodo dos amalos Teodorico o Grande. Despois da morte de seu pai, probabelmente en 475, Feleteo sucedeuno como rei dos ruxios. O seu territorio nesa época estaba baseado na Baixa Austria. En 476, Feleteo axudou a Odoacro e os seus esciros e hérulos no derrocamento do emperador romano Rómulo Augústulo. Feleteo foi un achegado a Severino de Nórico. Despois de que o emperador bizantino Zenón intentou crear un conflito entre os ruxios e Odoacro, Feleteo executou ao seu sobriño Frederic, que apoiaba a Odoacro. Odoacro a continuación invadiu o reino dos ruxios, vencéndoos completamete nunha batalla preto da actual Viena. Feleteo e a súa muller foron capturados e executados en Rávena en 487. Dous anos máis tarde, os ruxios uníronse ao rei ostrogodo Teodorico o Grande, quen invadiu Italia e venceu a Odoacro en 493.

## Véxase tamén 
### Bibliografía 
* Euxipio: *Vita Sancti Severini*.
* Paulo Diácono: *Historia langobardorum*.
* *Pauly-Wissowa. *Realencyclopädie der Classischen Altertumswissenschaft* (RE)*. Bd. 6,2. Stuttgart 1909, Sp. 2161s.
* Friedrich Lotter: *Severinus von Noricum, Legende und historische Wirklichkeit: Untersuchungen zur Phase des Übergangs von spätantiken zu mittelalterlichen Denk- und Lebensformen*. Stuttgart 1976.
* Arnold Hugh Martin Jones u.a.:*The Prosopography of the Later Roman Empire*. Bd. 1, Cambridge 1971, ISBN 0-521-20159-4, ISBN 978-0-521-20159-9
* Walter Pohl: *Die Gepiden und die gentes an der mittleren Donau nach dem Zerfall des Attilareiches*. In: Herwig Wolfram, Falko Daim (Hrsg.): *Die Völker an der mittleren und unteren Donau im fünften und sechsten Jahrhundert*. Wien 1980, p.&nbsp;239ss.
Txuri-urdin

***Txuri-Urdin*** (en galego, **Branquiazul**) é o nome dado ao himno oficial do equipo vasco Real Sociedad de Donostia. De feito, os *txuri-urdinak* (*os blanquiazules*) é o alcume dos afeccionados ou seguidores de devandito equipo vasco. Foi composta e escrita en éuscaro en 1970 polo mestre Ricardo Sabadie.

## Letra 
Txuri-urdin, txuri-urdin, maitea!
Txuri-urdin, txuri-urdin, aurrera! 
Beti, beti, maite... maite, maitea,
Donostia, donostiarra! (bis)

Aurrera mutilak! 
Aurrera Gipuzkoa! 
Aurrera txuri-urdinak! (bis)

Gazte, gazte, gazte, gazte, gaztedi,
Gaztedi aupa! Aupa mutilak! 
Gazte, gazte, gazte, gazte, gaztedi, 
Gaztedi txuri-urdina! (bis)

## Notas 
## Véxase tamén 
### Ligazóns externas 
* Escoitar versión clásica do himno *Txuri Urdin*. Youtube.com 
* Escoitar versión txaranga-clásica do himno *Txuri Urdin*. Youtube.com 
* Escoitar versión rock do himno *Txuri Urdin*. Youtube.com 
* Escoitar o himno *Txuri Urdin* durante a Tanborrada de Donostia. Youtube.com 
* Escoitar versión do Orfeó Donostiarra do himno *Txuri Urdin*. Youtube.com